**II Starptautiskā pūšaminstrumentu spēles jauno izpildītāju konkursa**

**„WIND STARS 2021” klātienē/attālināti**

**NOLIKUMS**

**Konkursa rīkotāji**

Mārupes Mūzikas un mākslas skola sadarbībā ar starptautisko mūzikas skolu asociāciju „CON ANIMA”.

**Konkursa mērķi**

1. Veicināt pūšaminstrumentu spēlesjauno izpildītāju profesionālo izaugsmi un attīstību.
2. Popularizēt Mārupes novada kultūrvides aktivitātes un atpazīstamību Latvijā un pasaulē.
3. Attīstīt mūzikas skolu izglītības kvalitāti, mācību darba procesu, pedagogu un audzēkņu darba rezultātus.
4. Veidot regulāru pieredzes apmaiņu starp Latvijas un pasaules mūzikas skolu audzēkņiem un pedagogiem.

**Konkursa norises vieta un laiks**

2021. gada 4.–6. martā Mārupes Mūzikas un mākslas skolā, Mazcenu aleja 39, Jaunmārupe, Mārupes novads, LV-2166, Latvija. Grupu A un B dalībnieku noklausīšanās notiek **klātienē**, bet grupu C un D **attālināti,** vērtējot video ierakstus. Mūzikas skolu un mūzikas vidusskolu **sitaminstrumentu** spēles dalībnieku noklausīšanās notiek tikai attālināti, vērtējot video ierakstus.

**Konkursa dalībnieki**

* 1. Konkursa dalībnieki ir mūzikas skolu un mūzikas vidusskolu pūšaminstrumentu spēles audzēkņi, kas tiek sadalīti instrumentu spēles apakšgrupās **(blokflautas spēle, flautas spēle, obojas spēle, klarnetes spēle, saksofona spēle, fagota spēle, trompetes spēle, trombona spēle, eifonija spēle, mežraga spēle, tubas spēle, tautas pūšamie instrumenti – birbīne, lamzdelis u.c.)** un mūzikas skolu un mūzikas vidusskolu **sitaminstrumentu** spēles audzēkņi.
	2. Mūzikas skolu dalībnieki dalās trīs vecuma grupās :
* AI (dalība klātienē), CI (dalība attālināti) grupa – Mūzikas skolu 1. klašu audzēkņi.
* AII (dalība klātienē), CII (dalība attālināti) grupa – Mūzikas skolu 2.-4. klašu audzēkņi.
* AIII (dalība klātienē), CIII (dalība attālināti) grupa – Mūzikas skolu 5.-7. klašu audzēkņi.

 Mūzikas vidusskolu dalībnieki dalās divās vecuma grupās:

* BI (dalība klātienē), DI (dalība attālināti) grupa – Mūzikas vidusskolu 1.-2. kursa audzēkņi.
* BII (dalība klātienē), DII (dalība attālināti) grupa – Mūzikas vidusskolu 3.-4. kursa audzēkņi.

**Programmas prasības**

1. Konkursā tiek atskaņoti divi dažāda rakstura (virtuozs un kantilēna) skaņdarbi no galvas.
2. Programmā var iekļaut izvērstas formas skaņdarbu atsevišķas daļas. Skaņdarbu izpildījuma kopējā hronometrāža:
* AI, CI grupa – līdz 5 minūtēm;
* AII, CII grupa – līdz 9 minūtēm;
* AIII, CIII grupa – līdz 12 minūtēm.
* BI, DI grupa – līdz 15 minūtēm;
* BII, DII grupa – līdz 20 minūtēm;
1. Hronometrāžas pārsniegšanas gadījumā žūrija ir tiesīga dalībnieka sniegumu pārtraukt.

**Prasības video ierakstam**

Vecuma grupu C un D dalībnieki aizpilda 2. pielikumu un norāda saiti uz video ierakstu YouTube platformā. Video ieraksts ir jāielādē YouTube platformā (ar publisku pieeju), video ieraksta nosaukumā raksta WIND STARS 2021 – vecuma grupa C vai D, klase/kurss, Vārds, Uzvārds. Video ieraksta aprakstā jānorāda programma. Video ierakstam ir jābūt vienotam, nerediģētam.

**Vērtēšana**

Žūrijas komisiju apstiprina Mārupes Mūzikas un mākslas skolas direktors. Žūrijas komisijas lēmums ir galējs un nav apstrīdams.

Konkursa žūrija dalībniekus vērtē atsevišķi pa klasēm/kursiem 25 punktu sistēmā, ņemot vērā šādus kritērijus:

* skaņas un intonācijas kvalitāte;
* skaņdarba izpildījuma tehniskā precizitāte;
* mākslinieciskais izpildījums.

Diplomi un Atzinības raksti tiek piešķirti pēc žūrijas locekļu vērtējuma vidējās balles katrā vecuma grupā un katrā instrumentu spēles apakšgrupā.

* Pirmās pakāpes diploms – 23-25 balles;
* Otrās pakāpes diploms – 20-22.99 balles;
* Trešās pakāpes diploms – 18-19.99 balles;
* Atzinības raksts par piedalīšanos – 17-17.99 balles.

Pēc žūrijas lēmuma Diploms „Grand Prix” tiek piešķirts katrā vecuma grupā.

Žūrijaskomisijaslocekļi savu audzēkņuuzstāšanos nevērtē.

Žūrijai ir tiesības:

1. Piešķirt specbalvu par veiksmīgu audzēkņa sniegumu;
2. Piešķirt Atzinības rakstu koncertmeistaram.

 **Dalības noteikumi**

Dalībnieku pieteikumus (1. pielikums – dalībai **klātienē**, 2. pielikums **–** dalībai **attālināti**) sūtīt uz Mārupes Mūzikas un mākslas skolu elektroniskā veidā līdz **2021. gada 15. februārim** uz e-pastu:  wind-stars@inbox.lv

Jāiesūta:

 Pieteikums.

Rekvizīti rēķina izrakstīšanai.

Rēķinam par dalību konkursā nepieciešamie sekojošie rekvizīti:

Maksātājs, bankas konts, dalībnieku skaits.

Dalības maksu lūdzam ieskaitīt kontā:

 Biedrība MMMS AB

 Reģ.nr. 40008122613

 Mazcenu aleja 39, Jaunmārupe, Mārupes novads, LV-2166, Latvija

 SEB

 Kods: UNLALV2X

 Norēķinu konts: LV36UNLA0050012017048

Maksājuma mērķis: Dalība konkursā **„WIND STARS”,** dalībnieka vārds, uzvārds, vecuma grupa, klase/kurss

 Dalības maksa – katram mūzikas skolas konkursa dalībniekam vecuma grupa A – 30 EUR, grupa C – 20 EUR, mūzikas vidusskolas konkursa dalībniekam vecuma grupa B – 40.00 EUR, grupa D – 25 EUR. Dalības maksa jāsamaksā līdz **2021. gada 20. februārim.** (dalībnieki tiek apstiprināti konkursam pēc maksājuma saņemšanas).

Dalībnieku neierašanās gadījumā, dalības maksa netiek atmaksāta.

Papildu informācija:

* Ceļa un uzturēšanās izdevumus sedz paši dalībnieki vai izglītības iestāde.
* Konkursa norises un mēģinājumu laiki, kā arī uzstāšanās kārtība tiks paziņoti katram dalībniekam līdz 2021.gada 1. martam.
* Ar konkursa rīkotāju atļauju var veikt audio un videoierakstus, par kuriem dalībnieki atlīdzību nesaņem.

 Mārupes Mūzikas un mākslas skolas direktors / D. Štrodoha /

 Konkursa direktors (+371 26444898) / S. Kačāns/

*1. pielikums*

**II Starptautiskā pūšaminstrumentu spēles**

**jauno izpildītāju konkursa**

 **„WIND STARS 2021”**

**Pieteikums (dalībai klātienē)**

|  |  |  |  |  |  |  |
| --- | --- | --- | --- | --- | --- | --- |
| Nr. | Grupa, klase, instruments | DalībniekaVārds, Uzvārds | Valsts,Izglītības iestāde | Pedagogs,koncertmeistars | Repertuārs | Hrono-metrāža |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |

Pedagoga vārds, uzvārds, e-pasts, tālruņa Nr.

......................................................................................................................................

**Pieteikums aizpildāms elektroniski MS Word dokumentā.**

2021. gada ......................................

1. *pielikums*

**II Starptautiskā pūšaminstrumentu spēles**

**jauno izpildītāju konkursa**

 **„WIND STARS 2021”**

**Pieteikums (dalībai attālināti)**

|  |  |  |  |  |  |  |
| --- | --- | --- | --- | --- | --- | --- |
| Nr. | Grupa, klase, instruments | DalībniekaVārds, Uzvārds | Valsts,Izglītības iestāde | Pedagogs, koncertmeistars | Repertuārs**YouTube saite** | Hrono-metrāža |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |

......................................................................................................................

Pedagoga vārds, uzvārds, e-pasts, tālruņa Nr.

**Pieteikums aizpildāms elektroniski MS Word dokumentā.**

2021. gada ......................................